CELEX: 62013CN0622
Language: sk
Date: 2013-11-27 00:00:00
Title: Vec C-622/13 P: Odvolanie podané 27. novembra 2013 : Castel Frères SAS proti rozsudku Všeobecného súdu (šiesta komora) z  13. septembra 2013 vo veci T-320/10, Fürstlich Castell’sches Domänenamt Albrecht Fürst zu Castell-Castell/Úrad pre harmonizáciu vnútorného trhu (ochranné známky a vzory)

25.1.2014   
            
            
               SK
            
            
               Úradný vestník Európskej únie
            
            
               C 24/16
            
         Odvolanie podané 27. novembra 2013: Castel Frères SAS proti rozsudku Všeobecného súdu (šiesta komora) z 13. septembra 2013 vo veci T-320/10, Fürstlich Castell’sches Domänenamt Albrecht Fürst zu Castell-Castell/Úrad pre harmonizáciu vnútorného trhu (ochranné známky a vzory)
   (Vec C-622/13 P)
   2014/C 24/29
   Jazyk konania: angličtina
   
      Účastníci konania
   
   
      Odvolateľka: Castel Frères SAS (v zastúpení: A. von Mühlendahl, H. Hartwig, Rechtsanwälte)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Fürstlich Castell’sches Domänenamt Albrecht Fürst zu Castell-Castell
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 13. septembra 2013 vo veci T-320/10,
            
         
               —
            
            
               zamietol žalobu o neplatnosť podanú Fürstlich Castell’sches Domänenamt Albrecht Fürst zu Castell-Castell proti rozhodnutiu druhého odvolacieho senátu ÚHVT zo 4. mája 2010 vo veci R 962/2009-2,
            
         
               —
            
            
               uložil ÚHVT a ďalšiemu účastníkovi konania povinnosť nahradiť trovy konania pred Všeobecným súdom a Súdnym dvorom.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd sa dopustil nesprávneho právneho posúdenia, keď zamietol návrh odvolateľky smerujúci k tomu, aby žaloba podaná na Všeobecný súd bola zamietnutá ako neprípustná z dôvodu „abus de droit“, ktorého sa dopustil ďalší účastník konania. Odvolateľkine tvrdenie sa zakladá na skreslení dôkazov. Tvrdenie sa ďalej zakladá na nesprávnom výklade významu zneužitia práv v konaniach pred inštitúciami Európskej únie. Tvrdenie sa tiež zakladá na nedostatočnom odôvodnení rozhodnutia, pretože Všeobecný súd neposkytol nijaké odôvodnenie zamietnutia návrhu odvolateľky.
   Odvolateľka ďalej tvrdí, že Všeobecný súd porušil článok 7 ods. 1 písm. c) nariadenia o ochrannej známke Spoločenstva (1), keďže uplatnil nesprávne právne kritérium pri určení, že ochranná známka odvolateľky bola nenáležite zapísaná.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).